Шайна дуьхьал медиа-тIом болийна аьлла, социалан машанашкахь видеоролик яржийна Гуьржийчохь къайлахчу сервисаша стохка Iай лерина операци дIахьочу заманчохь вийначу Мачаликашвили Темирланан гергарчара. "Темирлан бехке цахиларх со тешна ца Iа, йоллу ПIаьнказан чIож а ю цунах тешаш. Суна хаьа, шен дахар муха нисдан лаам бара сан кIентан. ТIаьххьарчу хенахь зорбанийн цIарах пачхьалкхо хезадо дIахьедарш – Гуьржийчоьнан пачхьалкхан кхерамзаллан урхалло тIаьххьара пхенаш озор ду, - аьлла, дIахьедо ша яржийначу видео тIехь кIентан дас Мачаликашвили Малхаза.